CELEX: 32013R0444
Language: lv
Date: 2013-05-07 00:00:00
Title: Komisijas Īstenošanas regula (ES) Nr. 444/2013 ( 2013. gada 7. maijs ) par atsevišķu preču klasifikāciju kombinētajā nomenklatūrā

15.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 130/19
            
         KOMISIJAS ĪSTENOŠANAS REGULA (ES) Nr. 444/2013
   (2013. gada 7. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifu un citus pasākumus, kas saistīti ar preču tirdzniecību, minētie noteikumi attiecas arī uz visām citām nomenklatūrām, kas pilnīgi vai daļēji balstās uz KN vai pievieno tai papildu apakšnodaļas un ir izveidotas ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. maijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir dzeltens līdz dzeltenīgi brūns pulveris ar šādu sastāvu (masas %):
                  
                              olbaltumvielas
                           
                           
                              62,5
                           
                        
                              ciete/glikoze
                           
                           
                              7
                           
                        
                              mitrums
                           
                           
                              9
                           
                        
                              kopšķiedra
                           
                           
                              3,9
                           
                        
                              koptauki
                           
                           
                              1,1
                           
                        
                              koppelni
                           
                           
                              6
                           
                        Izstrādājumu iegūst no attaukotām sojas pupiņām pēc eļļas ekstrakcijas, pēc tam – ekstrakcijas ar ūdeni un etanolu ar mērķi atdalīt šķīstošos ogļhidrātus un minerālus.
                  Izstrādājums nav derīgs cilvēka uzturam, un to izmanto dzīvnieku barībai.
               
               
                  2309 90 31
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 23. nodaļas 1. piezīmi un KN kodu 2309, 2309 90 un 2309 90 31 formulējumu.
                  Izstrādājums ir olbaltumvielu koncentrāts un nav atlikumi, kas rodas tiešā sojas pupiņu ekstrakcijā. Tāpēc klasificēšana pozīcijā 2304 nav iespējama.
                  Izstrādājums ir iegūts, apstrādājot attaukotas sojas pupiņas tādā mērā, ka tās zaudē sākotnējā materiāla būtiskās īpašības (sk. 23. nodaļas 1. piezīmi un harmonizētās sistēmas skaidrojumus par pozīciju 2309).
                  Izstrādājums nav derīgs cilvēka uzturam un ir paredzēts tikai dzīvnieku barībai. Tāpēc tas klasificējams ar KN kodu 2309 90 31 pie citādiem izstrādājumiem, kas izmantojami dzīvnieku barībā.